SAPPE เด้งแรง 5% ลุ้นโกยกำไร Q2-3 “นิวไฮ” อานิสงส์ส่งออก-บาทอ่อนหนุน
SAPPE ดีดเกือบ 5% โบรกแนะนำ “ซื้อ” เป้า 43 บาท ชี้กำไรไตรมาส 2-3/65 มีโอกาสทำนิวไฮต่อเนื่อง ขานรับการส่งออกที่แข็งแกร่ง รวมถึงบาทอ่อนชดเชยต้นทุน
SAPPE ดีดเกือบ 5% โบรกแนะนำ “ซื้อ” เป้า 43 บาท ชี้กำไรไตรมาส 2-3/65 มีโอกาสทำนิวไฮต่อเนื่อง ขานรับการส่งออกที่แข็งแกร่ง รวมถึงบาทอ่อนชดเชยต้นทุน
14 ก.ค. 2565

ผู้สื่อข่าวรายงานว่า วันนี้ (14 ก.ค.65) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 10:14 น. อยู่ที่ระดับ 37.75 บาท บวก 1.75 บาท หรือ 4.86% สูงสุดที่ระดับ 37.75 บาท ต่ำสุดที่ระดับ 36.00 บาท ด้วยมูลค่าการซื้อขาย 26.87 ล้านบาท

บล.ฟินันเซีย ไซรัส ระบุในบทวิเคราะห์ คาดการณ์ SAPPE รายงานกำไรไตรมาส 2/65 – ไตรมาส 3/65 ทำนิวไฮต่อเนื่องจากการส่งออกที่แข็งแกร่ง การเพิ่มประสิทธิภาพการผลิต และผลบวกจากค่าเงินบาทที่อ่อน ชดเชยต้นทุนที่ปรับขึ้นได้ทั้งหมด
โดยกำไรปี 66-68 คาดว่าจะโตเฉลี่ย +18% โดยเฉพาะตลาดใหม่อย่างอินเดียที่กำลังจะเป็น Rising Star ถัดไป หลังเห็นสัญญาณการเติบโตอย่างมีนัยสำคัญ ซึ่งอยู่ช่วงได้ Economy of scale ที่สุดจาก Utilization Rate ที่คาดเต็มในปี 67 โดยจะเริ่มขยายกำลังการผลิตช่วงปลายปี 66 ทั้งนี้ แนะนำ “ซื้อ” ราคาเป้าหมาย 43 บาท